text: Region Syddanmark vasker hænder
  09 januar 2015 kl. 08.30
  Ny kampagne sætter fokus på mere håndvask. Formålet er at nedbringe antallet af infektioner på sygehusene.
  Af med smitten på med spritten, sådan lyder overskriften på Region Syddanmarks nye kampagne, der fra på mandag bliver sat i gang på alle syddanske sygehuse.
  Undersøgelser viser, at det især er med hænderne, at man smitter sig selv og andre. Kampagnen går ud på at synliggøre alle de steder og situationer hvor det er vigtigt, at patienter og besøgende vasker og spritter hænderne.
  Hygiejnekampagnen består af flere elementer, mest iøjnefaldende er nok de mærkater med håndtryk, som sygehuspersonalet sætter op de steder hvor mange rører og måske efterlader bakterier og virus.
  Mellem otte og ti patienter af alle patienter i Danmark får en infektion på sygehuset i forbindelse med, at de er indlagt eller bliver behandlet.
  Håndsprit kan fjerne op til 99 procent af de bakterier og virus der sidder på hænderne, hvis hænderne bliver omhyggeligt rengjort.
  